Държавен вестник, бр. 27, 2023 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  27
ното осигуряване двете Страни трябва да се 
споразумеят за възможните стоки и услуги, 
предмет на трансфера по този начин. Страната 
заявител отговаря за организирането на транс-
порт и доставка на логистичното осигуряване, 
стоките и услугите, получавани по този метод 
на размяна до място, уговорено от Страните 
при подписване на заявката. Ако Страната 
заявител не извърши уговорения трансфер 
в рамките на установения за това срок или 
по време на първоначалния трансфер, което 
не може да надхвърля една (1) година от да-
тата на първоначалния трансфер, то тогава 
предоставянето на съответното логистично 
осигуряване, доставки и стоки се счита за 
предоставяне срещу заплащане и се заплаща 
по реда на т. 1, „а“ на този член. В такъв 
случай цената се определя, като се използва 
действителната или приблизителна цена, 
приложима на датата, на която е трябвало 
да бъде извършено плащането. 
в. Определяне на цената или стойността. 
Ценовите механизми по-долу се прилагат с 
цел да се изясни приложението на принципите 
за определяне на цените при реципрочност. 
Цената за предоставяното материално осигу-
ряване е тази, която фигурира в инвентарния 
списък на Страната доставчик. Заплащането 
за новопридобити стоки или услуги е по це-
ните, на които Страната доставчик придобива 
съответните стоки и услуги от съответния кон-
трактор или доставчик. Извършени дейности 
се заплащат по установените цени на Страната 
доставчик, а ако това не е приложимо, по 
разходите, пряко свързани с извършването на 
дейността. Цените не включват данъци, мит-
нически сборове, от които Страната заявител е 
освободена по сключени споразумения между 
правителствата на двете държави. При поиск-
ване, Страните си предоставят информация, 
необходима за удостоверяване на прилагането 
на тези принципи за определяне на цените 
при реципрочност и че не се включват суми, 
които не се дължат.
2. Когато окончателната цена на заявката 
не е предварително договорена, в заявката се 
определя максималната отговорност на Стра-
ната, която поръчва съответното логистично 
осигуряване, доставки или услуги, докато 
се изчаква постигането на споразумение за 
окончателната цена.
В този случай Страните се задължават 
незабавно да влязат в преговори с цел опре-
деляне на крайна цена.
3. РОС за плащанията и приемането им за 
всяка Страна се идентифицират от Страните 
в отделно споразумение по прилагане. 
4. Цените за логистичното осигуряване, 
доставки и услуги, предоставяни по това 
Споразумение, не могат да бъдат по-високи за 
същото осигуряване, доставки и услуги, пре-
доставяни въз основа на друго споразумение 
между Страните или техните правителства. 
ЧЛЕН VI. НЕВКЛЮЧЕНИ РАЗХОДИ
Доколкото техните национални законо-
дателства допускат, Страните гарантират, 
че всякакъв вид данъци, налози и други 
публични вземания с такъв ефект не се на-
лагат на дейности, извършвани съгласно това 
Споразумение. Страните си сътрудничат с цел 
да се осигури необходимата документация 
за прилагането на данъчните и митничес­
ките освобождавания. В рамките на това 
споразумение се прилагат всички данъчни и 
митнически облекчения, установени в други 
относими международни договори. Страните 
се информират дали в цената за представя-
ното логистично осигуряване, доставки и 
услуги са включени данъци, налози и други 
публични вземания с такъв ефект. Опреде-
лянето на това дали данъци, налози и други 
публични вземания с такъв ефект следва да 
бъдат включени в цената на предоставяното 
логистично осигуряване, доставки и услуги, 
се извършва при спазване на принципите на 
ценообразуване, установени в член V.
ЧЛЕН VII. ЗАЩИТА НА ИНФОРМАЦИЯТА
Всяка класифицирана информация и мате-
риали, обменяни между Страните, трябва да е 
в съответствие с техните национални политики 
за сигурност на информацията. Защитата на 
класифицираната информация и материали, 
предоставяни или генерирани във връзка с 
това Споразумение, се осъществява съгласно 
Споразумението между правителството на 
Съединените американски щати и правител-
ството на Република България по отношение 
опазването на секретната военна информация, 
подписано в София на 1 февруари 1995 г. и 
влязло в сила на същата дата.
ЧЛЕН VIII. ТЪЛКУВАНЕ, ИЗМЕНЕНИЯ 
И ДОПЪЛНЕНИЯ
1. Всички разногласия във връзка с тълку-
ването или прилагането на това Споразумение, 
както и всички споразумения за неговото 
прилагане или трансфери, извършени съгласно 
него, се разрешават посредством консултации 
между Страните, без да се отнасят до нацио-
нален или международен съд или арбитраж, 
или трета страна.
2. Всяка от Страните може да поиска 
изменение на това Споразумение с писмено 
уведомление до другата Страна. В случай на 
такова искане двете Страни се задължават 
своевременно да влязат в преговори. Това 
Споразумение може да бъде изменяно и до-